Snydokter by inisiasieskool doodgeskietŉ Man is Dinsdag in die vroeë oggendure by ŉ inisiasieskool in die Oos-Kaap doodgeskiet. Lt.kol. Mzukisi Fatyela, ŉ polisiewoordvoerder, sê die voorval het naby Bityi plaasgevind. “ŉ Onbekende man het die skool betree terwyl dit nog donker was en ŉ 22-jarige tradisionele snydokter doodgeskiet,” het Fatyela gesê. “ŉ 21-jarige leier is ook geskiet en gewond. Die motief vir die aanval is nog nie bekend nie en niemand is nog in hegtenis geneem nie.” Die polisie ondersoek ŉ saak van moord en poging tot moord.